Lill Patri Raphael Nakħla S.J. Ħalib tal-Isien Malti. Mit-tieqa mbexxqa ta' kamarti dieħla żiffa mgħobbija bi ħlewwiet il-ġnien, dieħila titliegħeb u tmellisli xagħri, dieħla titbewwes, timraħ kullimkien. Jixbaħ leħenha l-leħen ta' flejguta ta' xi tfajjel ragħaj f'żerniq il-jum, li jdoqq u jħares dik il-merħla bajda tira', tixxabbat mas-sisien u r-rdum. U tgħidli ż-żiffa bi tvenvina ħelwa: EOħroġ minn dan id-dieq, minn dan l-għeluq… fil-masġar mietet ta' l-irjieħ l-karba, ħiemed jitħaddet mal-widien il-luq, Fuq kull siġra xemxija hemm bejta ċkejkna, u minn kull bejta ħiereġ leħen ġdid… Sabitia tħammar b'ward is-silla l-plajja, il-ġonna tiżhar… tama ta' kull ġid… ' U ż-żiffa tvenven l-għanja tar-rebbiegħa : 'Eħles minn dan id-dieq, minn dan l-għeluq… Reġgħet il-ħajja mill-imwiet tax-xitwa : Bħal omm fuq nieqa x-xemx tħares u ttuq.'. IL-4- 29, Dun Karm